Τα οστά του Ταγματάρχη Γεώργιου Κατσάνη, του θρυλικού διοικητή της 33 Μοίρας Καταδρομών, ο οποίος το πρωί της 21ης Ιουλίου 1974 έπεσε στην πρώτη γραμμή της μάχης, έχουν ταυτοποιηθεί.



Σύμφωνα με πληροφορίες του Αντ1 σήμερα το απόγευμα η οικογένεια του ήρωα, η σύζυγος του Εριφύλη και οι δυο θυγατέρες του, ενημερώθηκαν και επίσημα απο το Υπουργείο Εθνικής Άμυνας της Ελλάδας, για την ανεύρεση και ταυτοποίηση των οστών του αγαπημένου τους προσώπου.





Ο Ταγματάρχης Κατσάνης, έπεσε στην πρώτη γραμμή της μάχης οδηγώντας ο ίδιος επικεφαλής τους νεαρούς καταδρομείς του, στην έπιχείρηση κατάληψης του Αγίου Ιλαρίωνα - Πετρομουθιών, με το όνομα του εκ τότε να ανάγεται σε θρύλο των τιμημένων ΛΟΚ. Τα τιμημένα οστά του ανευρέθηκαν σε ομαδικό τάφο κοντά στην περιοχή της ηρωικής θυσίας του, μαζί με άλλους 7 πεσόντες.